SREDNJA ŠKOLA KOPRIVNICA

KOPRIVNICA

Trg slobode 7, Koprivnica

RKP: 19870

Šifra djelatnosti: 8532

MB: 0901539

OIB: 17666654315

Razina: 31

Šifra škole u MZO: 06-037-503

Šifra županije: 06 –Koprivničko-križevačka županija

Šifra grada: 201 - Koprivnica

Koprivnica, 30. 1. 2024. g.

Prema članku 5. Pravilnika o financijskom izvještavanju u proračunskom računovodstvu donosimo

**BILJEŠKE**

**UZ FINANCIJSKI IZVJEŠTAJ ZA 2023. GODINU**

Srednja škola Koprivnica kao proračunski korisnik posluje na temelju sljedećih zakonskih i podzakonskih akata: Zakon o odgoju i obrazovanju u osnovnoj i srednjoj školi, Zakon o strukovnom obrazovanju, Zakon o ustanovama, Statutu škole, Zakon o proračunu, Pravilnik o proračunskom računovodstvu i računskom planu i Pravilnik o financijskom izvještavanju u proračunskom računovodstvu.

Odgovorna osoba, odnosno ravnatelj Škole je Mario Latin, mag.oec. Odlukom Školskog odbora Mario Latin imenovan je ravnateljem škole od 30.9.2022. godine.

Voditelj računovodstva je Dubravka Eđut, ekonomist.

Djelatnost škole je: obrazovanje za stjecanje srednje stručne spreme u području prehrane, ekonomije, uprave i trgovine, turizma i ugostiteljstva, zdravstva i u novom obrazovnom sektoru - *Geologija, rudarstvo, nafta i kemijska tehnologija*, od školske godine 2021./2022. zanimanje kemijski tehničar.

Provodi se i srednjoškolsko obrazovanje odraslih, uključujući i programe stručnog osposobljavanja i stručnog usavršavanja, sukladno Zakonu o odgoju i obrazovanju u osnovnoj i srednjoj školi, Zakonu o strukovnom obrazovanju, kurikulima programa zanimanja te ostalim propisima koji uređuju pitanja obrazovanja.

Škola svoju djelatnost obavlja kao javnu službu. Škola nije u sustavu PDV-a, ostvareni vlastiti prihod od iznajmljivanja sportske dvorane vezan je isključivo uz iznajmljivanje iste fizičkim osobama u svrhu rekreacije, sportskim klubovima, drugim školama, udrugama i neprofitnim organizacijama, a što je prema čl. 39. točka m Zakona o PDV-u oslobođeno plaćanja PDV-a. Vlastite prihode Škola ostvaruje i provođenjem obrazovanja odraslih prema verificiranim programima Ministarstva znanosti i obrazovanja za zanimanja ekonomist, upravni referent, komercijalist, prodavač, prehrambeni tehničar i rukovatelj prehrambenim strojevima.

BILANCA

Srednja škola Koprivnica nema ni dugoročne ni kratkoročne kredite i zajmove te nikakve obveze po vrijednosnim papirima.

Isto tako završeni su svi sudski sporovi pokrenuti od strane zaposlenika (vezano uz isplatu razlike plaće zbog povećanja osnovice od 6% za 2016. godinu)– isplate su izvršene po svim pravomoćnim presudama, plaćeni su svi sudski troškovi i pristojbe, a Ministarstvo znanosti i obrazovanja doznačilo je školi sva potraživana sredstva.

.

Šifra 022 i 02922 – indeks 83,9 – pokazuje kako je ulaganje u novu opremu u 2023. g. (svega 11.071,52 eura) bilo znatno manje nego ispravak vrijednosti.

Ista tendencija vidi se i na vrijednosti knjiga u knjižnici.

Šifra 11 – Srednja škola Koprivnica posluje u okviru riznice Koprivničko-križevačke županije te nema vlastiti žiro račun, stoga je stanje na računu (11) 0,00, a „vlastita“ sredstva vidljiva su na računu 16721 – potraživanja proračunskih korisnika za sredstva uplaćena u nadležni proračun – sredstva za plaću pripravnika dobivena od HZZ, sredstva za Erasmus+ projekt i ostvareni vlastiti prihodi od obrazovanja odraslih i najma.

Račun 129 ostala potraživanja, odnosi se na potraživanja od HZZO za bolovanja preko 42 dana, 9.254,74 eura.

Račun 232 i 234 – obveze prema dobavljačima sve pripadaju pod „nedospjele“ (vidi se u obrascu OBVEZE), osim jednog računa za robu koji smo dobili krajem 12. mjeseca a odnosi se na 11./2023. (13,77 eura) i u iznosu od 23.119,46 eura čine takozvani „metodološki manjak“ jer se radi uglavnom o računima za energente i komunalije za 12. mjesec 2022. gdje obveze dospijevaju u siječnju.

Račun 292 - odnosi se na prihod uplaćen od strane Hrvatskog zavoda za zapošljavanje za isplatu plaće pripravnika (pedagoga) koja je zaposlena u 11./2023., a prihod se odnosi na cijelo razdoblje – plaće za razdoblje 11/2023- 10/2024. U 2024. iznos će biti vraćen na konto 63414.

Šifra 996 – sastoji se od evidencije dobivenih projektora i prijenosnih računala od strane CARNETA koja se prema uputama za sada vodi izvanbilančno. Odlukom Ministarstva znanosti i obrazovanja od 30.6. 2023. imovina dobivena u sklopu projekta Podrške provedbe cjelovite kurikularne reforme od MZO prenesena je u poslovne knjige Srednje škole Koprivnica u iznosima navedenima u Odluci, a sadašnja vrijednost prikazana je u obrascu P\_VRIO na šifri P018.

 U izvanbilančnu evidenciju upisan je i osobni automobil kupljen putem operativnog leasinga na 5 godina otplate, ukupne vrijednosti 20.903,84 eura.

U sklopu II. Faze programa e-Škole:“Cjelovita informatizacija procesa poslovanja škola i nastavnih procesa u svrhu stvaranja digitalno zrrelih škola za 21. stoljeće“ izvanbilančno je prooknjiženo dodatnih 18.815,95 eura dobivene različite opreme.

P –VRIO

Na šifri P018 prikazano je povećanje proizvedene dugotrajne imovine u iznosu od 51.705,88 eura koji se sastoji od 51.320,58 eura - prijenos od Koprivničko-križevačke županije za investicije dogradnje škole iz ranijih godina koje nisu prenesene i 385,30 eura – iznos sadašnje vrijednosti dobivene opreme od MZO prema Odluci iz objašnjenja pod šifrom 996 iz Bilance.

PR – RAS

Šifra 6341 – odnosi se na primljena sredstava od Hrvatskog zavoda za zapošljavanje za plaću pripravnika za 2023.

Šifra 6361 – indeks 115,4 – povećanje osnovice plaće i drugih materijalnih prava radnika, povećani prihodi za plaće radnika

Šifra 6381 –indeks 185 - doznačena sredstva za novi Erasmus+ projekt Srednje škole Koprivnica

Šifra 639 – indeks 201,7 - zbog zapošljavanja više pomoćnika u nastavi, u odnosu na prethodnu godinu i povećanje satnice i materijalnih prava istih

Šifra 6615 – indeks 302,4 – porast ostvarenih vlastitih prihoda, ponovno aktivirano iznajmljivanje sportske dvorane fizičkim osobama i sportskim klubovima i udrugama u svrhu rekreacije, održavanje raznih koncerata i manifestacija te zbog tendencije rasta interesa građana za pohađanje obrazovanja odraslih.

Šifra 6631 -indeks 182,2 - tekuće donacije - odnosi se na donacije dnevnica od turističkih agencija za pratnju nastavnika na maturalnim putovanjima

 Šifra 6712 – indeks 3,6 –odnosi se na izostanak većih ulaganja od strane Koprivničko-križevačke županije za razliku od prethodne godine (rekonstrukcija dijela sportske dvorane)

Konta razreda 3 – indeks 119,10, rashodi su povećani, u skladu s rastom svih troškova bitnih za redovno poslovanje škole.

Šifra 3111 –indeks 115,9 - rashodi za isplatu plaća na razini ostvarenih prihoda zbog povećanja osnovice, plaće su rasle, kao i druga materijalna prava zaposlenika

Šifra 3114 – indeks 244,6– povećani rashodi za posebne uvjete – povećanu odgojno obrazovnu aktivnost nastavnika zbog ponovnog odlaska na maturalna putovanja i višednevna natjecanja s učenicima.

 Šifra 3211 - indeks 250,6 – povećani rashodi za službena putovanja zbog povećane edukacije nastavnog osoblja vezano uz različite promjene u sustavu obrazovanja i odlaska na stručne skupove te odlaska s učenicima na jednodnevne i višednevne terenske nastave, vezano i uz šifru 3213 (indeks 161,0) – troškovi stručnog osposobljavanja zaposlenika (kotizacije)

Šifra 3212 – indeks 120,7 odnosi se na povećane troškove prijevoza zaposlenika na posao i s posla zbog novih, većih, ugovorenih naknada po kilometru, ovisno o kretanju cijene goriva.

Šifra 3223 – indeks 163,5 – došlo je do znatnog povećanja cijena energenata, konkretno cijene plina te su računi za plin dvostruko veći nego prethodne godine.

Šifra 3231 – indeks 63,0 – zbog provedene javne nabave od strane Koprivničko -križevačke županije za telefoniju i poštanske usluge znatno su smanjeni navedeni troškovi

Šifra 3235 – indeks 338,00 – zakupnine i najamnine za fotokopirne uređaje, sada po novom ugovoru ugovoreni novi uvjeti i više uređaja

Šifra 3237 – indeks 901,8 – troškovi vezani uz intelektualne usluge – idejno rješenje za izgradnju nove srednje škole

Šifra 324 – indeks 1448,1 – isplate učenicima u sklopu projekta – Stručna praksa u Termama Vivat br. 2023-1-HR01-KA122-VET-000136276.

 Šifra 3812 – provedba akcije opskrbe učenica higijenskim potrepštinama na inicijativu MZO

4 – indeks 4,00 - rashodi za nabavu nefinancijske imovine – iako je nabavljeno nešto opreme (indeks 208,2) u odnosu na 2022.., nije bilo dodatnih ulaganja i većeg investiranja kao 2022. godine.

Y005 – ostvaren je manjak prihoda i primitaka u iznosu od 1758,35 eura, odnosi se uglavnom na takozvani „metodološki manjak“ vezano uz ulazne račune pristigle s 31 .12. tekuće godine i plaćene početkom 2024. Preneseni manjak iz 2022. godine je 2.881,82 eura tako da je ukupan manjak (Y006) za pokriće u sljedećem razdoblju 4640,17 eura, što je vidljivo i na šifri 922 iz dokumenta Bilanca

Šifra 11 – stanje novčanih sredstava je 0,00 kn jer se Srednja škola Koprivnica od 2018. godine nalazi u sustavu riznice Koprivničko-križevačke županije.

Promet 11 dugovno i potražno je povećan (indeks 152,7) zbog većih uplata vezanih uz ostvarivanje vlastitih prihoda, pristigla su sredstva za plaću pripravnika i po nekim projektima.

*U* obveznim analitičkim podacima kod *prosječnog broja zaposlenih*  – razlika za 12 zaposlenika ) šifra Z007 i Z009 govori o tome da Srednja škola Koprivnica ima puno zaposlenih u tzv. *dopunskom radu* – to su uglavnom liječnici i medicinske sestre koji rade po nekoliko sati tjedno u nastavi učenika koji se školuju za medicinska zanimanja. Kad se uzme u obzir ukupni mjesečni fond sati i podijeli s mogućim satima rada ispada realno 115 zaposlenih u punom radnom vremenu.

Značajnijih odstupanja u poslovanju i važnijih promjena koje bi utjecale na financijsko poslovanje Srednje škole Koprivnica u 2023. godini nije bilo.

OBVEZE

*Stanje obveza 1. siječnja 2023.* – prenesene obveze iz 2022. godine odnose se prije svega na obveze za materijalne rashode – energiju i komunalne usluge za prosinac 2022. godine. Te obveze podmirene su u siječnju 2023. godine.

Sve obveze s 31.12.2023. ulaze u kategoriju nedospjelih.

Međusobne obveze proračunskih korisnika odnose se na obveze za bolovanja preko 42 dana i iznose 9.254,74 eura jer je refundacija proknjižena (prema obavijesti od strane MZO) zaključno s 31. 8. 2022. godine (HZZO) .

RAS – funkcijski

Šifra 0922 - *više srednjoškolsko obrazovanje*  – rashodi razreda 3 i 4 razvrstani su prema funkcijskoj klasifikaciji na rashode povezane s obrazovanjem učenika u trogodišnjim i četverogodišnjim srednjoškolskim programima i podatak odgovara ukupno iskazanim podacima na u obrascu PR-RAS.

Koprivnica, 30. 1. 2024.

Voditelj računovodstva: Zakonski predstavnik:

Dubravka Eđut Mario Latin, mag. oec.